Page:Beowulf (Wyatt).djvu/38

14

 ofer hlēor-ber[g]an, gehroden golde, fāh ond fȳr-heard;ferh wearde hēold. Gūþmōd grummon,guman ōnetton, sigon ætsomne,oþ þæt hȳ [s]æl timbred, geatolīc ond gold-fāh,ongyton mihton; þæt wæs fore-mǣrostfold-būendum receda underroderum, on þǣm se rīca bād; līxte se lēomaofer landa fela. Him þā hilde-dēor[h]of mōdigra torht getǣhte,þæt hīe him tō mihton gegnum gangan;gūð-beorna sum wicg gewende,word æfter cwæð: “Mǣl is mē tō fēran;Fæder al-walda mid ār-stafumēowic gehealde sīða gesunde!Ic tō sǣ wille wið *wrāð werodwearde healdan.”

 

Strǣt wæs stān-fāh,stīg wīsode gumum ætgædere.Gūð-byrne scān heard hond-locen,hring-īren scīr song in searwum,þā hīe tō sele furðam in hyra gryre-geatwumgangan cwōmon. 